ข้อบัญญัติองค์การบริหารส่วนตำบลสมอพลือข้อบัญญัติองค์การบริหารส่วนตำบลสมอพลือเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่เขตองค์การบริหารส่วนตำบลสมอพลืออำเภอบ้านลาด จังหวัดเพชรบุรีพ.ศ. ๒๕๕๗ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕และมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ องค์การบริหารส่วนตำบลสมอพลือโดยความเห็นชอบของสภาสภาตำบลและองค์การบริหารส่วนตำบลสมอพลือและได้รับความเห็นชอบจากนายอำเภอบ้านลาด จึงออกข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลสมอพลือ เรื่อง กำหนดบริเวณห้ามก่อสร้างดัดแปลงหรือเปลี่ยนการใช้อาคารบางชนิดหรือบางประเภทในท้องที่เขตองค์การบริหารส่วนตำบลสมอพลืออำเภอบ้านลาด จังหวัดเพชรบุรี พ.ศ. ๒๕๕๗ข้อ ๒[๑] ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมในท้องที่ตามข้อ ๓ข้อ ๓ ในข้อบัญญัตินี้บริเวณที่ ๑ หมายความว่าพื้นที่ในบริเวณ ดังต่อไปนี้ด้านเหนือ จดระยะ ๘๐๐ เมตร จากทางหลวงแผ่นดินหมายเลข ๔ (ถนนเพชรเกษม)ฟากเหนือ ไปทางทิศตะวันตกเฉียงเหนือที่บรรจบระยะ ๗๘๐ เมตรกับกึ่งกลางคลองส่งน้ำชลประทาน๑ ซ้าย - สายใหญ่ ๓ และระยะขนาน ๑๐๐ เมตร กับกึ่งกลางแม่น้ำเพชรบุรี ฝั่งตะวันออกไปตามแนวเขตการปกครององค์การบริหารส่วนตำบลสมอพลือด้านทิศเหนือจนบรรจบเขตการปกครององค์การบริหารส่วนตำบลต้นมะม่วง อำเภอเมืองเพชรบุรี ด้านทิศใต้และทางหลวงแผ่นดินหมายเลข ๔ (ถนนเพชรเกษม) ฟากตะวันตกด้านตะวันออก จดทางหลวงแผ่นดินหมายเลข ๔ (ถนนเพชรเกษม) ฟากตะวันตกและระยะขนาน ๑๐๐ เมตรกับกึ่งกลางคลองส่งน้ำชลประทาน ๑ ซ้าย- สายใหญ่ ๓ ฝั่งเหนือด้านใต้ จดเส้นขนานระยะ ๑๐๐ เมตรกับกึ่งกลางคลองส่งน้ำชลประทาน ๑ ซ้าย- สายใหญ่ ๓ ฝั่งเหนือด้านตะวันตก จดจดระยะ ๘๐๐ เมตร จากทางหลวงแผ่นดินหมายเลข ๔(ถนนเพชรเกษม) ฟากเหนือ ไปทางทิศตะวันตกเฉียงเหนือที่บรรจบระยะ ๗๘๐เมตรกับกึ่งกลางคลองส่งน้ำชลประทาน ๑ ซ้าย - สายใหญ่ ๓ และระยะขนาน ๑๐๐ เมตรกับกึ่งกลางแม่น้ำเพชรบุรี ฝั่งตะวันออกบริเวณที่ ๒ หมายความว่าพื้นที่ในบริเวณ ดังต่อไปนี้ด้านเหนือ จดเส้นขนานระยะ ๑๕ เมตร กับกึ่งกลางแม่น้ำเพชรบุรีฝั่งตะวันออกจนบรรจบเขตการปกครององค์การบริหารส่วนตำบลสมอพลือด้านทิศเหนือกับเขตการปกครององค์การบริหารส่วนตำบลต้นมะม่วงอำเภอเมืองเพชรบุรี ด้านทิศใต้ และจดระยะขนาน ๑๐๐ เมตรกับกึ่งกลางคลองส่งน้ำชลประทาน ๑ ซ้าย- สายใหญ่ ๓ ฝั่งตะวันออกด้านตะวันออก จดเขตการปกครององค์การบริหารส่วนตำบลต้นมะม่วงอำเภอเมืองเพชรบุรี และเขตการปกครององค์การบริหารส่วนตำบลโพไร่หวาน ด้านทิศใต้และเป็นเส้นตรงไปยังหลักหมุด พบ.ข. ๑๐๑๗ด้านใต้ จดหลักหมุด พบ.ข. ๑๐๑๗ เป็นเส้นตรงจนบรรจบระยะ ๕๗๐ เมตรจากกึ่งกลางถนนสาธารณประโยชน์บรรจบกึ่งกลางทางหลวงแผ่นดินหมายเลข ๓๑๗๙ ที่ระยะ ๗๖๐เมตร ฟากเหนือไปตามเขตการปกครองระหว่างเขตการปกครององค์การบริหารส่วนตำบลสมอพลือกับเขตการปกครององค์การบริหารส่วนตำบลท่าเสนด้านตะวันตก จดเส้นขนานระยะ ๑๕ เมตร กับกึ่งกลางแม่น้ำเพชรบุรีฝั่งตะวันออก จนบรรจบเขตการปกครององค์การบริหารส่วนตำบลสมอพลือด้านทิศเหนือบริเวณที่ ๓ หมายความว่าพื้นที่ในบริเวณที่ดินริมฝั่งแม่น้ำเพชรบุรี ฝั่งตะวันออกเป็นเส้นขนานระยะ ๑๕ เมตรตั้งแต่เขตการปกครององค์การบริหารส่วนตำบลสมอพลือ ด้านเหนือ ไปจนบรรจบเขตการปกครององค์การบริหารส่วนตำบลสมอพลือด้านตะวันตกทั้งนี้ พื้นที่บริเวณที่ ๑ บริเวณที่ ๒ และบริเวณที่ ๓ปรากฏตามแผนที่ท้ายข้อบัญญัตินี้ข้อ ๔ ให้กำหนดพื้นที่ในเขตองค์การบริหารส่วนตำบลสมอพลืออำเภอบ้านลาด จังหวัดเพชรบุรี ภายในแนวเขตตามแผนที่ท้ายข้อบัญญัตินี้เป็นบริเวณห้ามก่อสร้างอาคารบางชนิดหรือบางประเภท ดังต่อไปนี้(ก) ภายในบริเวณที่ ๑ ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงาน เว้นแต่โรงงานตามประเภทหรือชนิดและจำพวกที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒)สถานที่ที่ใช้ในการเก็บรักษาน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิง(๓) สถานที่บรรจุก๊าซ สถานที่เก็บก๊าซ และห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงร้านจำหน่ายก๊าซสถานที่ใช้ก๊าซและสถานที่จำหน่ายอาหารที่ใช้ก๊าซ(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) สถานบริการตามกฎหมายว่าด้วยสถานบริการ(๖) โรงฆ่าสัตว์(๗) ไซโลเก็บผลิตผลทางการเกษตร(๘) อาคารหรือสถานที่ที่ใช้ประโยชน์เพื่อการจัดสวนสนุก(๙) โรงกำจัดขยะมูลฝอย(๑๐) โรงซื้อขายเศษวัสดุ(ข) ภายในบริเวณที่ ๒ ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานตามประเภทหรือชนิดและจำพวกที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซ และห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓) สถานที่ที่ใช้ในการเก็บน้ำมันเชื้อเพลิงสำหรับจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) โรงแรมตามกฎหมายว่าด้วยโรงแรม(๕) สถานบริการตามกฎหมายว่าด้วยสถานบริการ(ค) ภายในบริเวณที่ ๓ ห้ามบุคคลใดก่อสร้างอาคาร ดังต่อไปนี้(๑) โรงงานบำบัดน้ำเสียรวม(๒) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๓) สถานบริการตามกฎหมายว่าด้วยสถานบริการ(๔) โรงกำจัดมูลฝอยข้อ ๕ ภายในบริเวณพื้นที่ที่กำหนดตามข้อ ๓ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๓ข้อ ๖ อาคารที่มีอยู่แล้วในพื้นที่ที่กำหนดตามข้อ๓ก่อนหรือในวันที่ข้อบัญญัตินี้ใช้บังคับให้ได้รับการยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ ๗ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๘ ให้นายกองค์การบริหารส่วนตำบลสมอพลือรักษาการให้เป็นตามข้อบัญญัตินี้ประกาศณ วันที่ ๒๙ กรกฎาคม พ.ศ. ๒๕๕๗ชัฏ แสงหิรัญภาดานายกองค์การบริหารส่วนตำบลสมอพลือ[เอกสารแนบท้าย]๑. แผนที่ท้ายท้ายข้อบัญญัติองค์การบริหารส่วนตำบลสมอพลือ เรื่องกำหนดบริเวณห้ามก่อสร้างอาคารบางชนิดหรือบางประเภทในเขตท้องที่องค์การบริหารส่วนตำบลสมอพลือ อำเภอบ้านลาด จังหวัดเพชรบุรี พ.ศ. ๒๕๕๗๒. บัญชีท้ายข้อบัญญัติองค์การบริหารส่วนตำบลสมอพลือเรื่อง กำหนดบริเวณห้ามก่อสร้างอาคารบางชนิดหรือบางประเภท ในเขตท้องที่องค์การบริหารส่วนตำบลสมอพลืออำเภอบ้านลาด จังหวัดเพชรบุรี พ.ศ. ๒๕๕๗(ดูข้อมูลจากภาพกฎหมาย)ปริยานุช/ผู้จัดทำ๙ ตุลาคม ๒๕๕๗กฤษดายุทธ/ผู้ตรวจ๙ ตุลาคม ๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๒๐๑ ง/หน้า ๑๖/๗ ตุลาคม ๒๕๕๗